A Törvényszék 2019. január 16-i ítélete – Haswani kontra Tanács
(T-477/17. sz. ügy)1
(„Közös kül- és biztonságpolitika – Szíriával szemben hozott korlátozó intézkedések – A pénzeszközök befagyasztása – Indokolási kötelezettség – Arányosság – Mérlegelési hiba”)
Az eljárás nyelve: francia
Felek
Felperes: George Haswani (Yabrud, Szíria) (képviselő: G. Karouni ügyvéd)
Alperes: az Európai Unió Tanácsa (képviselők: S. Kyriakopoulou és A. Sikora-Kalėda meghatalmazottak)
Az alperest támogató beavatkozó: Európai Bizottság (képviselők: L. Baumgart, A. Bouquet és A. Tizzano meghatalmazottak)
Az ügy tárgya
Egyrészt az EUMSZ 263. cikken alapuló és a Szíriával szembeni korlátozó intézkedésekről szóló 2013/255/KKBP határozat módosításáról szóló, 2016. május 27-i (KKBP) 2016/850 tanácsi határozat (HL 2016. L 141., 125. o.), a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2016. május 27-i (EU) 2016/840 tanácsi végrehajtási rendelet (HL 2016. L 141., 30. o.), a Szíriával szembeni korlátozó intézkedésekről szóló 2013/255/KKBP határozat módosításáról szóló, 2017. május 29-i (KKBP) 2017/917 tanácsi határozat (HL 2017. L 139., 62. o.; helyesbítés: HL 2017. L 146., 159. o.), a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2017. május 29-i (EU) 2017/907 tanácsi végrehajtási rendelet (HL 2017. L 139., 15. o.; helyesbítés: HL 2017. L 146., 159. o.), a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2017. július 10-i (KKBP) 2017/1245 tanácsi végrehajtási határozat (HL 2017. L 178., 13. o.), a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2017. július 10-i (EU) 2017/1241 tanácsi végrehajtási rendelet (HL 2017. L 178., 1. o.), a Szíriával szembeni korlátozó intézkedésekről szóló 2013/255/KKBP határozat módosításáról szóló, 2018. május 28-i (KKBP) 2018/778 tanácsi határozat (HL 2018. L 131., 16. o.; helyesbítés: HL 2018. L 167., 36. o.), valamint a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2018. május 28-i (EU) 2018/774 tanácsi végrehajtási rendelet (HL 2018. L 131., 1. o.; helyesbítés: HL 2018. L 167., 36. o.) megsemmisítése iránti kérelem, amennyiben ezek a jogi aktusok a felperesre vonatkoznak, másrészt pedig az EUMSZ 268. cikken alapuló és a felperest a 2017/917 határozat, valamint a 2017/907 végrehajtási rendelet miatt állítólagosan ért kár megtérítése iránti kérelem.
Az ítélet rendelkező része
A Törvényszék a keresetet elutasítja.
George Haswani viseli a saját költségeit, valamint az Európai Unió Tanácsa részéről felmerült költségeket.
____________
1 HL C 347., 2017.10.16.